# Tolv tekster om typologi og typologiske test

# Nr. 6. Myers-Briggs 16 typer fordelt på fire hovedgrupper

Når man arbejder med grupper, eller skal se sig selv i forhold til gruppe, kan det være en stor fordel at præsentere ligheder og forskelle kogt ned til en maggieterning. I modellen nedenfor er Myers-Briggs 16 personlighedstyper derfor kogt ned til en lagkagemodel, der viser 4 grupper af typer. Det er:

**NF’erne:** de fire intuitive føletyper (INFP, INFJ, ENFP og ENFJ) går under betegnelsen **Idealister**, de opfatter intuitivt og vurderer med mavefornemmelsen

**NT’erne**: de intuitive tænketyper (INTP, INTJ, ENTP og ENTJ), går under betegnelsen **Rationalister.** De opfatter intuitivt og vurderer med deres logisk sans

**TS’erne:** de fire konkrete tænketyper (ISTP, ISTJ, ESTP og ESTP) går under betegnelsen **Realister**. De opfatter det konkrete og vurderer med deres logiske tænkning.

**SF’erne:** de fire servicemindede praktikere (ISFP, ISFJ, ESFJ og ESFP) går under betegnelsen de **Praktisk servicemindede**. De opfatter det konkrete og vurderer med deres mavefornemmelse,

Find lagkagemodellen på https://www.jungforalle.dk/jungs-typologi/

I vores lagkagemodel har vi samlet ST’erne i det nordvestlige hjørne, NF’erne i det sydøstlige hjørne.

Hanne Urhøj har tidligere publiceret en artikel i Tidsskrift for Psykoterapi om at 9 ud af 10 klienter i hendes praksis er intuitive føletyper. Hanne anfører i artiklen, at de intuitive føletyper har en chanceulighed i den vestlige kultur, som har meget høje præferencer for ST’type; at der i vestlig kultur er fokus på det konkrete, det målbare og dokumenterbare, som kan vurderes med logisk tænkning. Samtidig nedvurderes både det intuitive og vurderinger med mavefornemmelsen.

Det har mange konsekvenser når kulturen har ensidige præferencer. Prøv fx at tænke på den lange debat, der var igang for et par år siden, hvor Susan Cain tog udfordringen op med polariseringen mellem ekstrovert og introvert. Her pegede Susan Cain på chanceuligheden for introverte i en vestlig (amerikansk) kultur. Denne polarisering er synliggjort i lagkagemodellen ved at de introverte er samlet inde i cirklen mens de ekstroverte er samlet udenfor cirklen. Men som det fremgår er lagkagemodellen ses, at de introverte typer (typekoder, der begynder med I) indgår i alle fire grupper af typer.

Den viste model kan have en del fordele, når man reflekterer over, hvordan man i kulturen – bredt set- favoriserer nogle personlighedstyper på bekostning af andre. Mennesker, der sidder tilbage med en følelse af ikke rigtigt at høre til i den eksisterende kultur, mister momentum på opgaverne og det kan vist ingen være interesseret i.